A Csorba Győző Könyvtár Körbirodalom Gyermekkönyvtára

**„Száll a világ lepkeszárnyon”**

címmel 3 fordulós irodalmi vetélkedőt hirdet Weöres Sándor születésének 100. évfordulója alkalmából.

A költő Egybegyűjtött írások kötetében ezt vallotta magáról:

*„Átbóbiskoltam teljes életem. / A látványok, mint álmomban, forogtak, / semmit se tettem, csak történt velem, / ezernyi versemet fél-ébren írtam / dohányfüstben, nem is tudom hogyan”*

*(Az élet végén)*

Weöres Sándor lírájából hiányzik a személyes jelenlét, a világról azonban olyan költészetet hozott létre, amely ma is egyedülálló a magyar irodalomban. Verseinek döntő többsége csupa napfény, ritmus és zene, alkotásai a mai napig a magyar gyermeklíra gyöngyszemei.

A feladatlapos játékra általános iskolások jelentkezését várjuk, akiket a 3. forduló után korcsoportonként értékelünk.

A feladatlapok a Körbirodalom Gyermekkönyvtár honlapjáról tölthetők le.

A megoldásokat postán, vagy elektronikus formában lehet eljuttatni a következő címekre:

Csorba Győző Könyvtár Körbirodalom Gyermekkönyvtára, 7622 Pécs, Universitas u. 2/A.

E-mail: korbirodalom@baralib.hu

Az 1. forduló beküldési határideje: 2013. november 8.